আর্জেন্টিনা-ব্রাজিল সর্বপ্রথম মুখোমুখি হয় ১৯১৪ সালে। আর্জেন্টিনার ঘরের মাঠে। সেবার ৩-০ গোলের জয়ে শুরুর হাসি হেসেছিল আর্জেন্টিনা। সেই সঙ্গে সর্বশেষ দেখায়ও ব্রাজিলের মাঠে ১-০ গোলের জয় আর্জেন্টাইনদের। মজার ব্যাপার হচ্ছে, চিরশত্রুদের এ দুটো ম্যাচই ছিল ‘প্রীতিম্যাচ’! শুরু আর সারার গল্পে আর্জেন্টিনা এগিয়ে থাকলেও ভেতরের ম্যাচগুলোর পরিসংখ্যানে ব্রাজিলের জয়জয়কার। দ্বৈরথে সবচেয়ে বেশিবার জিতেছে ব্রাজিল। ৪৪ বার। সবচেয়ে বড় ব্যবধানের জয়ও ব্রাজিলের। ৬-২।